url: =Topa’ thawhkik ni pen Nute’ ni maw? Sunday ni? ~ Evan. Suangh Dal :: ZOMI DAILY\nposted on 2 April 2015 at 11:46 am Lomkholna: Article, Biakna, SuanghDal\nA nih in khat zong hi lo. Sun ading kipia ni hi lo zawin Thawhkik ni pen Sunday ni hi. SDA lamte adingin Sunday pen dawi-in mu uh hi ci phial lehang zong kici thei hi. Kaal khat sunga om zing ni suak tawh kisai-in, ni khat pan ni sagih dong Roman minvawh om hi. Zomi te’n zong minvawh nei hi hang. Kawlte lawh dang zong atuam hi lai hi. Saturday ni pen Sabbath (SDA) ni a kizang pen hi. Kaal khat sungah nimasa pen Sunday ni leuleu pen Topa’ ni (Christian) a kizang hi. Roman, Kawl le Zo min vawhte zang nuam kei lehang Sani ni pen Sabbath ni cih tektek ding hi a, Sunday ni pen Topa’ ni (new Covenant Sabbath) cih tektek ding hi.\nSunday law tawh kisai-in SDA thuzuite in amau’ Sabbath ni in nute’ ni pate’ ni cihdante a zang a om kha diam thei keng. Ahi zongin Christian pawldangte’ sungah Judson Sunday, ZBC Sunday, ZBCM Sunday, MBC Sunday, MC Sunday cih bangin tampi tak kizang ta hi. Sunday ni Topa’ thawhkik ni pen kikhop ni tawlngak ni biakpiak ni dingin ih zatna hangin anti-Khrih thu-upna hi lo hi.\nAhi zongin a ki-um khial hong pai khial sak leh Topa hehna a piang sak thei ding pen tua Sunday pen Topa’ thawhkik ni sa nawn loin nute’ ni pate’ ni cihte pawl ading ih sak leh tua Sunday pen Anti-Sunday, Anti-Lord day, anti-Sabbath suak thei mah ding hi ci-in LStho ka tel na ciangciangin ka muhna hi. Topa’ thawhkik ni pen a taktak in Sunday ni bek ah a kizang ahih mah bangin, nute’ ni, pate’ ni hi lo hi. Ahi zongin tua Sunday Topa’ thawhkik ni a kikhawm ei Christian te’ adingin nute pate adingin thu ih nget sak ding thupha ih pawl ni diak ding zong hi mah hi.\nThu khat peuhpeuh a kizat khit a kizuih khit ciangh a thumaan lohna a puahpha leh a pholak kikte pen kimukhial zo thei hi. A kizuih a kizat zawh a sawt lua, a gei mahmah khin thumaan lohna ah thumaan pen tualtang thei nawn vet lo hi. Pasian in khahkhong vet thei hi. Khahkhongna sungah Pasian’ hehna hai a buak taktak ciangin minam khat le nam khat tualgal sisan luanna gimna tung thei hi.\nTua bang a tun ma-in thumaan ahi, Topa’ thawhkik ni pen Nute’ ni hi lo hi cih kong gen khia nuam teitei hi. Nute’ ni tawh kisai pen tuma kum 1914 khit ah America gammi Anna a kici numei khat hanciamna tawh Second Sunday in May a zat dingin hong kiphuan hi a, tua hun lai-in kei piang nai lo ka hih manin, Sunday Topa’ ni pen kum 1914 ma Pawlpi in bangci zat cih thu a gen nuam bek ka hi hi. Topa’ ni pen bangci kizat cih pen u le nau Christian te in bangci zat huai, bangci siantho sak huai cih ih lungsim tawng conscience ah ih thei ciat hi.\nAnna mahmah in zong ama’ ngaihsut bangin nute ni kizang loin sumbawl sum zuakna (commercialization) in kizang ahih manin na sa mahmah kici hi. Tua sangin a na zaw lai dingin ka ngaihsut in bang hiam cih leh Sunday ni Topa’ ni ah mihingte’ kilaitak thute gualgual lehang anti-Sunday/ anti-the Lord day hong suak takpi ding hi. Pate’ ni hun zang khat bang a pa a vui ding hong bang hi. Nute pate’ ni thupi kisa bek ahih manin tua ni kikhawm bek hi. Thutaang gen bel kisiam thei mahmah. Thugen nuam vive. A ngai nuam om lo. Thumaan thutak za thei nai lote. Thu thuk zaw duh thei nai lote,,,ciamnuih gospel, Lungdamna thu zawn gen lua cihte pawl zong lau huai hi.\nSunday Topa’ ni a luh Nidang tuamtuam zong hong lut behbeh ahih manin, Topa’ ni in Singlamteh thu laigil namte suut siam loh hilh theih loh banah kisuut lo kihilh lo semsem hi. Pawlkhatte bangin nute ni in pate gensia pian a, pate’ ni in nute gensia pian liang kha pahpah hi. Topa’ ni Nipi ni a thu kigen (preaching) ding ih cih pen tua banga lum leh suk lum leh toh thugente gen sak ding hi lo a, pawlpi kem syate maw? Bekin hong hilh hong gen ding uh hia, kum khat sungah nute, pate adingin nipi ni khat bulphuh diaka, thu ngetsak thupha bawl letsong pia cih pen bel program sungah hel ziauh theih hi lel a, ahi zongin amau ni suak sak liang ding hi lo hi.\nHi thei leh zat vet loh hoih zaw lai hi. Banghang hiam cihleh a dangte zong hong kilawh toto ding a, mai lam ah tate’ ni zong hong om dinga, ih Nipi ni pen out of tune ong suak ding hi. Githa kitaih lo hong bang gawp ding hi. Na khat peuhpeuh pen LStho tawh a kituah kei leh a thusun a hoih khem hangin a tawpna lam ah a gah pen sihna le Topa tawh kigam latna, phengphitna le thu mel la mel khen theih nawnloh hun hong tung lel ding hi, cih ka muhna hi.\nGenkhialh, gelh khialh a om leh hong mai sak un. Topa’ min ading khualna ah nute pate’ hamsiat thuak loh nading ka deih luatna hi zaw hi. Nute zong nu nei ngeite hi a, tate zong nu ding pa dingte ahi uhhi. Topa ni thawhkik ni pen nute pate bek hi lo, piansak nakhempeuhte adingin thungetsak ni ding zong hi. Nute pate pahtawina a nial hi loin, Topa’ ni-in kum khat sungah nute ading Sunday khat a diakin la-in thu a nget sak, letsong a pia cih ciang hi hen la, Topa’ ni mah hi ci zaw hi. Topa’ gupkhiatna thu mah sut ni. A kisap leh LStho sung numeite thu tawh Topa’ thu ih sut diak ni zong hi thei lua lel hi.\nNute’ ni pate’ ni pen mihing kilaitat thusun ahih manin kithukim ding hamsa het lo hi. Thu-um lo Kawlte bangin ei sangin mothers’ day hong lim zat mahmah ziau ding uh hi. Jesuh le a singlamteh a san nop het loh uh hangh. Biakna ih cih pen a ni a hun tun cianga kineihna tawh nute mai pate’ mai ah lukun keei cih dan hi, ritualism kici hi. Christian te pen Nipi ni bek, nute ni a kici ni beka zahtak it, thupi bawl ding hi lo a, nuntak laiteng thupha bawl ding hi. Life time service hi. Nute pate’ tungah Nipi ni Topa’ ni hing suan lianga thu kigen kihilh kisawl sangin nisim ih nuntakna ah kineih lohna tawh thupha ih hih den ding hi zaw hi, cih tawm ka sung nuam hi. Ritualism ah a ciah kikkik ih hih khak ding. Suangh Dal\nPrevious: Thawhkikni Sermon – Nama kihong ding hi\nNext: Tulaai Leitung Thuthang Tuamtuam Updates April 2, 2015\nRefugee vai tulaitak thuthang: Philippines leh Cambodia puak uhhen!


timestamp: atn

url: =Thumanna le Cihtakna khahsuah ngei kei in ~ Jam Daniel :: ZOMI DAILY\nThumanna le Cihtakna khahsuah ngei kei in ~ Jam Daniel\nposted on 21 May 2016 at 8:33 am Lomkholna: Article, Biakna, JamDaniel\nPaunak 3:3: “Thumanna le Cihtakna”, Hih kammal nih pen khen lo a I nisim nuntakna ah zat dingin Pasian hongsawl le thupiak ahihi. Thumanna bek kicing thei lo a cihtakna bek zong kicing lo hi. A nih tuakin tem le pai a bang ding ahihi.\nTHUMANNA: Cihtakna kulse loin ki thuman thei lua hi. Sum le paii vai ah piak dingte piakna pen thumanna hi. Na muh bangbang a thu khat na gen pen zong thumanna mah hi. Ahi zongin thuman gen, thuman a gamta khempeuh micitak kici kim thei zenzen lo hi. Nisim thu suaksakte (news)ten thupiang bangbang gen uh a khantoh hanhan na om luapi khol lo hi.\nCIHTAKNA: Thuman ta kei leng ki citak thei lua hi. Thuman zang lo a zuau gen/guta mithat tamlua lel hi. Khut tung lumlet a bang a sia lamah a citak mi tampi om hi. Tua hangin Pasian in thumanna le cihtakna khen ding deih lo hi. A nih tuak a zat khop ding a hong thupiak ahihi. Cihtakna cih pen kammal dangin gen ni ci leng “hanciamna”, “thasanna” zong kici thei ding hi.\n* Hoih lo hi ci a nasep khat pen sem nawn kei ning/zang nawn kei ning/painawn kei ning na cih ni a kipan cihtakna nazat toh ding ahihi. Ahoihloh lam thei napi cin na taksa in duhna/lunggulhna nei hi. Na ci le sa lunggulh tentan na pen nanial zawh tak ciangin a citak pan na hihi.\n* Hoih hi ci a natheih na khat pen a sem zelzel hilo ding cin a a semden mi hi ding hi teh. Ahoih na khat hoih hi ci a nasep na ah sep loh theih na ding hong dal thu le vai tampi om thei ding a ahi zongin nasep teitei zawhna pen cihtak na ahihi.\nGentehna (1) Tu kum sung nipi sim kikhop na ah hunlapin tunsawm in ka hanciam ding hi ci-in kumthak na ki-ap hi. Na ki-ap zawh kha khatma in kikhop loh theih na ding/hunlap loh theih na ding thu le vai tuamtuam hong piang ding a na hanciam zek keileh na ki-apna pen zuau gen hong tangsak ding hi. Ahi zongin mi citak na hih nopleh na hanciam tentan ding ahihi.\n(2) Tu kum sung kikhopsim in sumpi RM 5 ka khia ding hi ci’n na ki-ap hi. Khatvei nihvei piak ding haksa lo na pi in kikhop sim a piak ding pen hanciam mahmah kul ahihi. Tua ahih manin cihtakna khahsuah lo a na kalsuan theih na dingin gelkholh siamna zong kisam mahmah hi.\nMuhtheih thupha tampi I san theih na dingin cihtakna tampi kisam hi hang. Hong huh ngei khat na va huhkik pen na huhkik zawhnakleh huhkik ding a thuman khat mah ahihi. A man hong huh masa ahih manin nang zong na huh zawh tak ciang ahuh na hihi. Ahi zongin Mother Teresa nuntakna en leng Culkata khuapi sung a om mizawng teng kai khawm in an vak hi. Cidam lote pua in a inn ah kem a zatui tawh bawl hi. Ni khat nasep ding hileh mi tampin sem zo ding hi. Ahi zongin a ma nasep pen khantawn nasep ahihi. A sih dong nasep ahihi. Haksa mahmah hitaleh a cihtak man, a hanciam man bekbek in lawhcinna a ngah ahihi. A sihma ahi zongin a sih khit ahi zongin pahtawina min phatna tuamtuam ngah toto a tangthu manpha mahmah a gelh khia numei manpha khat suak hi. Ngah kik ding lamet na tawh nasem lo bek hi lo in a sep bangbang hanciam in lungsim khempeuh tawh a semnu ahihi.\nBang hang thumanna le cihtakna zat ding kisam I hiam?\nMi gualzo mi lawhcing I hih theih na ding ahihi. Gualzawhna lawhcinna cihte ki mawk ngah lo hi. Thaman piakkul hi. Haksa taleh na hanciam tentan na pen na thamanpiak ahihi. Thagum le pilna suang a nasem mi khat thaman kimawk mangngilh theilo hi. Sepna thaman sang hamtang ding hi. Hebrew 12:11 ah “…thuman nuntakna hangin nopsakna thaman a nungngah uhi” Mang muhna 2:10 “…Na sih dongun kei tungah hong citak un. Tua hileh nuntakna lukhu ka hong pia ding hi”. Jam Daniel\nPrevious: ZAM Thupuak :: 22 May 2016\nNext: Rev. Billy Graham cidam lai\nPolitics leh Technology aluan khopzia ~ Bob Tuangpi


url: =Yugioh Coloring Pages Pdf Dark Magician Cards Egyptian Gods Ideas Free — MalankaraSyriacVoice\nYugioh Coloring Pages Pdf Dark Magician Cards Egyptian Gods\nHome » Coloring Ideas » Yugioh Coloring Pages » Yugioh Coloring Pages Pdf Dark Magician Cards Egyptian Gods\nRate This : Yugioh Coloring Pages Pdf Dark Magician Cards Egyptian Gods\nColoring Ideas. Saturday , September 07th , 2019 - 19:56:27 PM.\nyugioh 5ds coloring pagesyugioh cards coloring pagesyugioh gx coloring pages to printfree printable yugioh coloring pagesyugioh coloring pages onlineyugioh coloring pages freeyugioh dragon coloring pagesyugioh coloring pagesyugioh dark magician girl coloring pagesyugioh egyptian gods coloring pagesfree yugioh coloring pages printyugioh coloring pages printable\nGallery of Yugioh Coloring Pages Pdf Dark Magician Cards Egyptian Gods\nLeave Your Reply on Yugioh Coloring Pages Pdf Dark Magician Cards Egyptian Gods\nOther Photos in Yugioh Coloring Pages Pdf Dark Magician Cards Egyptian Gods\nTrending Articles Related to Yugioh Coloring Pages Pdf Dark Magician Cards Egyptian Gods\nfree printable yugioh coloring pages free yugioh coloring pages print yugioh dark magician coloring pages yugioh dark magician girl coloring pages yugioh coloring pages free yugioh monsters coloring pages yugioh cards coloring pages yugioh characters coloring pages yugioh dragon coloring pages yugioh gx coloring pages yugioh coloring sheets


url: =Chocolate indulgence – Jinan Daily Photo\nAt the Haagen Dazs in downtown Jinan’s Parc 66 mall.\nPosted on August 17, 2012 August 17, 2012 Posted in downtown, eatery, FoodTagged chocolate, Häagen-Dazs, ice cream, Jinan, Nestlé, rich, sweet\nOne thought on “Chocolate indulgence”\nIt looks delicious! My recipe how to make a chocolate, but unfortunately not in english 😦 jak zrobić czekoladę


url: =Malaysia, Puchong vengsung aom Entertainment Outlet khatah Operasi lutin mi 50 val kiman :: ZOMI DAILY\nposted on 12 November 2017 at 7:25 pm Lomkholna: Malaysia, News, Sawltak, World\nMalaysia, Puchong vengsung aom guannop lenkhopna Entertainment Outlet khatah Operasi lutin akigawm in mi 50 val kimankhia cih theStar pan kiza hi. Bandar Puchong sungaom Entertainment Outlet khat hi a, hih Entertainment Outlet sungah Game kimawlna tuamtuam leh numei pasal thaangtatna Vice Activities tuamtuamzong aom cihi.\nTua Entertainment Outlet ah Sunday zingsanglam 4am hunpawl in kumpi thunei te’n Operasi alut ahihi. Outlet Manager leh Captain cihte akipan nasem in aombekbek akigawm in mi 18 kimankhia hi.\nTuaban ah zindo in aom gamdangmi numei 31 zong kimankhia uhhi. Tua numeite pen GRO (Guest Relations Officers) kici a, tua Entertainment Outlet sungah gualnuam dingin apai te azindopi uh hihtuak hi.\nTuaban ah tua Entertainment Outlet ah gualnopna azangding in apai Customer mi 117 tezong guihtheih khamtheih zatneiding in ki ummawh ahih manin, Drug Test kibawlpah hi. Tualak ah mi 7 tepen Methamphetamines leh Ketamine akici vankham Drug azatlam kitheikhia uh a, kimansuakpah cih Serdang OCPD Asst Comm Megat Mohamad Aminuddin Megat Alias in genkhia hi.\nTuateng banah nasem in aom tezong Work Permit kiciantak aneimah uhhiam ci’n thunei te’n hoihtak sitcianna nei uhhi. Customers lakpan Drug Test a onglo mi 7 tepen “Section 15(1)(a) of the Dangerous Drugs Act” thukhun tawh thukibawlding cih kiza hi.\nMore: Malaysia gamsung thukham palsat “Crime List” sungah suzuak mah tampen\nEntertainment Outlet, Game kimawlna leh Night Club cihbangdan te ah naseppen mihoihlo, miginalo tamzaw ahih manin, ahihtheih liailiai nakleh sep huai masakhollo hi. Miginalo atam mahbangin Operasi leh kimat kihen cihtezong tamphadiak pahhi. Game sai ah nasem pawlkhat akimat uhciangin Case nawngkai mahmahthei hi. Sawltak #zomidaily\nPrevious: A 3 veina Zomi Numei Seminar nuamtak kizo thei\nNext: Kuala Lumpur, Pudu sumtah kimawlna ah mipi leh palik te buai, thau 4 vei kilawn


url: = Mawmaina na nga zo le? Pathian in bangbang mawmaina nag thei tu khi ziam?\nMawmaina na nga zo le? Pathian in bangbang mawmaina nag thei tu khi ziam?\nDokna: "Mawmaina na nga zo le? Pathian in bangbang mawmaina nag thei tu khi ziam?"\nZokikna: Sawltak.13:38 “Tua ahi manin, suapuite awng, ih Topa Jesu hangin mawhmaina nga nahihun lam na heakna tu uh kong dei sak hi,” ci-in a ki-at hi.\nMawna maisakna ih ci bang hithong ziam? Keima in bang hangin mawmaisakna kisam khi ziam?\n“Mawmaisakna” ci kammal in silthiangna, hesuakna, leiba lohsakna ci nopna ahi hi. Mi khat tungah ih maw ciangin ama taw ih kipawl kik theina tuin mawmaisakna a kisam ahi hi. Mikhat in mawmaisakna taw akilawm bua ahle mawmaisakna nga thei ngawl hi. Mawmai sak tu akilawm kuama a om bua hi. Mawmaisakna sia itna, hesuakna, le angvanna lahna ahi hi. Mawmaisakna ih ci in, mawneipa tungah a sia a ngamtat ngawlna hi a, ama mawna taw akituak-a thuk kik papai ngawlna ahi hi.\nPathian kungpan mawmaisakna kisam i hihun lam Lai Thiangtho in hong son hi. Eite sia mawneite ihi hi. Thuhilsia. 7:20 na sungah, “ Hih leitungah thuman na a seam le a mawh ngei ngawl kuama a om bua hi,” ci hi. John Masa. 1:8 na sungah, “ Mawna ka nei bua hi ih ci le ei le ei a kitheamte ihi a, thumanna sia ei sungah a om bua hi” ci hi. Mawna theampo in Pathian ledo hi (Palsm Late. 51:4). Tua ahi manin Pathian kungpan mawmaisakna ih nga tu kisam hi. Eite in mawmaisakna ih nga bua ahi le ih mawhna hangin tawntung meilipi sungah kana le hangawina ih thuak tu hi (Matt.25:46; John.3:36 ).\nKoibangin mawmaina nga thei tukhi ziam?\nPathian sia itna le hesuakna taw a kidim Pathian hi a, ih mawnate hong maisak nuam hi! 2Pet. 3:9 na sungah, “…… Pathian sia thinneam mama a, mikhat zong a kisiat tu dei ngawl hi. Ahi zongin mi theampo kisikkik a, tawntung nuntakna a nga na tu a dei hi” ci hi. Pathian in ih mawnate hong maisak nuam ahi manin ama in mawmaisak theina tu lampi hong hon sak siat zo hi.\nIh mawhna hangin thukhenna a thuak tute ihi hi. Romte. 6:23 na sungah, “Mawna thaman in thina ahi hi…”ci hi. Ih mawna hangin tawntung thina a thuak tute ihi hi. Pathian ii a ngealna tungtawnin Jesu Christ sia mibangin hong piang hi (John 1:1,14). Jesu in Thinglamte tungah hong thi-in ih thuak tu thina thukhenna hong lak sak siat zo hi. 2Corinte. 5:21 na sungah, “Pathian in maw neingawlpa in eite a tuin mawnei a suaksak hi. Tua ahi manin eite in Pathian mai ah thuman mi ih suak hi”ci hi. Jesu sia thinglamte tungah hong thi in, ih thuak tu ahi thina thukhen na hong lak sak sia zo hi. Pathian mai ah Jesu ii a thina hangin leitung a, a om mi theampote mawmaisakna a nga thei na tu lampi hong hon sak siat zo hi. 1John 2:2 na sungah, “Ama sia ih mawna hangin thina hong thuak hi. Eite a tu bek hi ngawl-in leitung a , a om mi theampote a tu zong ahi hi” ci hi. Jesu in thina zo in hong tho to kik hi. Tua a thawkikna hangin mawna le thina zo ahina hong lak siat hi ( 1Corinte. 15:1-28). Pathian minthang tahen! Jesu Christ ii hong thina le a thawkikna hangin Romte. 6:23 a tawpna lam en leang, “………..Ih Topa Jesu Christ hangin Pathian hong piaktong letsong in tawntung nuntak na ahi hi,” ci hi.\nMawmaina na nga nuam le? Hong kimaisak zo ngawl tu-a na muanmawkna nang tungah a om tha le? Jesu Christ sia ngumpa le Topa in sang lete na mawna hong kimaisak tu hi. Eph. 1:7 na sungah, “Ama thisan hangin tatkhiatna ih nga hi. Topa hong hesuakna hangin maw maisakna ih nga hi” ci hi. Jesu in ih mawna hanga ih thuak tu leibateng hong losak siat ahi manin mawmaisakna ih nga hi. Jesu hangin na mawna hong kimaisak natu Pathian tungah thu na nget yu ahi hi. Jesu in na mawna hong maisak siat hi, ci-in na up tu ahi hi. Tua hi le, na mawna hong kimaisak tu hi. John. 3:16-17 na sungah hibangin ki at hi. “ Pathian in leitung mite hong it mama ahi manin ama tapa a um mi theampo kisia ngawlin nuntak tawntungna anga thei natu a tapa khat bek neisun hong piak dongin leitung mite hong it hi. Pathian in a tapa hi leitungah hong sawlna thu in leitung mite thu khen tu hi ngawl a, mawneite a hunkhia tu hi zaw hi”.\nMawmaisakna sia a ol thu ahi le?\nMawmaisakna sia ol mama lel hi.Pathian kungpanin mawmaisakna na ngah thei na tuin sepna kisam ngawl hi. Pathian kung pan mawmaina na nga thei na tuin sum le paai taw zong lei kulngawl hi. Pathian hong hesuakna le hong angvanna tungtawnin upna taw mawmaisakna na nga thei hi. Jesu Christ sia ngumpa le Topa-in sangin um lete Pathian kungpan mawmaisakna a nga nahi hi. Hibangin thu na ngen tu hi. Hi thungetna le a dang thungetnate taw thungetna in ngupna na nga bua tu hi. Hi thungetna sia na mawna a mai thei na tuin Jesu Christ tungah na upna pulakna ahi hi. Hi thungetna sia Pathian um nahina thu pulakna le ama hong piak mawmaisakna hangin lungdamkona ahi hi. “Topa awng, keima in nang kong langpan manin mawna thukhenna a thuak tu ka hi hunlam ka kihe hi. A hizongin Jesu Christ in ka thuak tu thukhennateng hong lak sak siat zo hi. Ama ka upna hangin mawmaisakna ka nga zo hi. Ngupkhiatna ka nga thei na tuin nang kong um hi. A lam dang nong hesuakna le mawmaina hangin lungdam kong ko hi! Amen!”


url: =Mobile Phone ging langlang keei :: ZOMI DAILY\nposted on 21 January 2015 at 10:30 am Lomkholna: News, TimothyNaulak\nKhat vei Mizogam ei Zomi biakinn khat ah ka kikhop leh akikhawm mi pen biakinn sungdim mikmek keei hi. Tammahmah bilbel hi Topa thupha cih ding hi. Tua akikhawm khempeuh pen Zomi vive kahi uhhi. Hun ongkipan in Pasian phatna pahtawi na la ongkisa in nuampeuhmah in thalawp huai ngiat hi. Mipi in phatna lasak ziahziah nasungah kenzong kasakkawmkawm in ka lungsimsung ah ei ma kam ei ma pau ngiat tawh Pasian phat thei bia theicih pen nakpi tak in thupi si ee maw ka ci in ngaihsunsun pawngmawkmawk kha ingh.\nTua kangiah sutsut kawmkaal in phatna lasak ong hial bawl in lamna khalam na lam ongkipan in tua khit teh upa chairman pa in thunget na tawh hunpi ongzom tohi. Hun pi ongkipan in lasak na Topa min phat nuam te ci in lasa ding mi ongsam in tun ah tua Lia…. In Topa minphatna ongsa ding hi ci in hunuk pa in pulak na aneih khit teh lasadingte zong atut na mun pan ongding khia to in amai ah ongpai khia in mic ongla in lasadingongkipat lian leh mi in khutbeksan ngeingai in nopci zawzen hi.\nLia.. lasak siam sapian kahih ciangaa daaideedaa in kangaih lai tak ka nunglam ah atu pa phone ongging lengleng keei. Lingvatliang kai ve. Tua leh ka tutnanung himawk ahih ciang aa mipi inzong amit uh ko lam ongngat pheikeei mawk ta, Lasa nu Lia … zong en pak lo liang in kolam onget vat uh bel nuammel khol lo bek thamlo in ka lungsim ngaihsut na puapial kha vat keei mawk hi.\nTu bek dingkasak leh sermon pa in thu ong gen kipan in thugenpa bang athugen hoih sa lua lunglut lua ka hih ciang aa kakam kaliang aa ka ngaihdeda lai tai ka taklam ah atu pa phone onggingta leuleu maw ongphawngvat keei sam aive. Kataklam kakiang aa tu himawk ahih ciangaa mipi in ong en leuleu. Ka thungaih lunglut laitak aihciang aa ka ngaihsut na puapial vat leuleu. Phone ging lam ah.\nTua tawhongkhawl ding kasak leh tawmvei tak ciang aa kamailam ah khat ongging leuleu, amasa aa bang mah aa mi in ongen bek hi lo tua phone ging anuih san om leh kilawm minui bang za kai ve. A phone ging te lah ngeihthei ta buang in langlang keei.\nTua ni kikhopna pan in ka ngaih sut na ah ongsuak pen bang hiam cih leh ih ki khop ciang ahi zong, Mi thupi ulian khat peuhpeuh tawh ih kiho ciang ahi zong, athu pi kikhop na khat peuhpeuh hunsung in ah ih puak ih Mobile phone pen silent or Suit off ah koih thei leng pen hibang in ih kiang aa tute hi taleh midang khempeuh ading in lungsim nawngkai napiangsak lo ding hi cih pen kalung simsung ah ongsuak vat hi.\nLeitung khan toh na tawh kizui in mikhempeuh phial in Mobile Phone tawiciat ta uh aa, tua ahih man in Zomi akua mah peuh ih neih phone kepdan siam zatdan siam ding akideihsakhihang.\nPrevious: Numei te ading a theihhuai thusim ~ Pau Tun Thang\nNext: Zolai – Nang Koi ah Pai Ding ~ Rev. Cin Do Piang


url: =2014-02-09 ~ TBC-Y\nPosted on Friday, February 14, 2014by Siam Kim\nLawmte a’ding sih ngamna sangin a lian zaw itna om lo hi.–– Johan 15:13\nSiampi Laibu 15-16\nKa sanggampa mopawi madeuh-in ka pasal in mopa le monu pastor mai-ah a din laitak un man zaih hi. Maante ka etkik ciangun, a nunglama biakinn zepnate mopa le monute sangin etlawm zaw ahihna ka thei uh hi.\nHih mopi kiteenna mante in Khris ii pawlpi a itna, singlamteh hong phawk sak hi. Lai Siangtho in pasalte in a zite (Efesa 5:25) a it dingdan hong gen ciangin Khris in nungzuite tunga a cihtakna, aituam kihello a, a itna thu tawh tehkak hi. Eite hong it manin Khris in sihna hong thuak hi. Eite zong tua mah bangin iki it ding ahi hi (1Johan 4:10- 11). Amah ei tang in hong si ahih manin eite in Pasian tawh a tawntung in i kikhen nawn kei hi. Jesuh in ama’ gen Kammal bangin a sem hi: “Lawmte a’ding sih ngamna sangin a lian zaw itna dang omlo hi” (Johan 15:13).\nEite a tam zaw in pampaihna, nawl khinna, leh lehhekna i thuak ciat hi. Hih thute eite in don loin, Khris hang in kipiakna, lainatna, leh itna taktak hangin thuakzawhna i nei thei hi. Tu ni in Pasian in nang hong it ahihna thei in. Jesuh in a nuntakna tawh thu hong gen khin zo hi.––Jennifer Benson Schuldt\nPasian’ itna lianin lamdang hi,\nthu in lian a, siangtho in thupi hi.\nJesuh’ lungtang pan hong pai hi\nHaksat hunin hong huh hi––Blom\nJesuh’ singlamteh lo ngal Pasian’ itna hong gen bangmah om lo hi.\nHOIHNA MAW? MINTHANNA?\nPosted on Thursday, February 13, 2014by Siam Kim\nNote pen a si na hih hangun a hing min na pua uh hi.–– Mangmuhna 3:1\nSiampi Laibu 14\nJohn Wooden (1910-2010) pen basketball kimawlna ah minthang mahmah hi. Amah in gamtat hoihna in mithanna sangin thupi zaw, ci-in um hi. “Na minthanna pen midangte hong muhna ahi hi. Ahih hangin na gamtat hoihna pen na hihna ahi hi. Na gamtatna nang bek in na thei hi. Midangte na haibawl theih hangin, nang le nang na kihaibawl thei kei hi” ci-in Coach Wooden in a lawmte kiang ah gen den hi.\nMangmuhna sungah Asia gam a om Pawlpi sagihte tungah sihna pan a tho Khrih’ kammalte kimu thei hi. Sardis Pawlpi tungah Jesuh in, “Na nasepte ka thei hi. Note pen a si na hih hangun a hing cih min na nei uh hi” (Mang 3:1). Pasian in amaute thu a thei hi. Amaute zong akithei tawm uh hi. Jesuh in amaute a sih dektakna pan un thoto in Kha Siangtho tawh a kidim nuntakna a neih ding deih hi (tg. 2). Amau san thuman thutak a phawk ding, a zuih ding leh kihei kik in a thak kalsuanna ah a pai ding Amah in a tawsawn hi (tg. 3).\nPasian in i nuntakna sungah khialhna hong lah ciangin i kikhel theih nadingin zatui hong pia hi. I mawhnate pan in iki leh kik ciangin Pasian in i mawhna hong maisak in a thak nuntakna hong nei sak hi.\nKha thu-ah, ahoih lo minthanna pan iki khel nang suahtak na i ngahna, nuntakna tawh akidim gamtat hoih i neihna pen Topa Khris theih cianna panin hong pai ahi hi.––David McCasland\nMite in kham le minthanna bek gen uh hi\nMin neihna in kicing lo hi;\nMin hoih neihna pen ngun le kham\nsangin hoihzaw pek hi.–– Guest\nGamtat hoih taktak a kilatna pen mite hong muhloh laitak i sep nate ahi hi.\nPosted on Wednesday, February 12, 2014by Siam Kim\nAmah hong kilah kik ciangin eite in Amah tawh ikibang ding hi.––1 John 3:2\nSiampi Laibu 13\nSuang tunga limsuai siamte in a khauh mahmah suang tungah lim hoih nono suai ding mukhol in a hoih mahmah in zem uh hi. Hih pen “Muh kholhna” kici hi.\nGutzon Borglum (1867-1941) pen liimsuai siam mahmah khat in mipi in a thei uh hi. Souh Dakota, Mt. Rushmore National Memorial ah minthang pen hi. Borglum’ nasepna in US president li te maitang ngaihsun mukhol -in Mt. Rushmore ah a khat veina lim hoih mahmah suai hi. “Mr. Borglum” “ Mr. Lincoln pen hih suang tungah a om na koi bangin thei thei na hi hiam?” ci-in kidong hi .\nPasian in zong na a sep ciangin muhkholhna tawh sem hi, cih a genna dingin a hoih penna ahi hi. Pasian in a nasep zo siangin eite in ama’ mai-ah siangtho le paubanna omlo in i din ciangin amah in eite i hi bangin hong mu hi. Eite in Jesuh tawh i kibang ding hi. Nang tungtawnin na sep akipan Pasian in Jesuh Khris hong pai kik ni dong tua nasep a zom toto ding hi (Filippi 1:6).\nPasian pen kinial theilo hi. Amah in Jesuh i sut ding hong deih hi. Amah in a patkhiatsa nate a zawh dong bang mah in eite hong buaisak zolo ding hi.\nEite in hong seekpa Topa tungah ei le ei i ki-ap tawm ding kisam hi.––David Roper\n“Amah in nang bang mizawngte hong itlo ding hi”\nci-in muanlahna na nei thei ding hi.\nA it tak loh pen ka hih hangin\nAmah in nang hong it veve hi––MacDonald\nPasian in ama deihna bang i suah theih nadingin na a sem hi.\nPre Valentine-day Special Talk by Sung Tin Par\nPosted on Tuesday, February 11, 2014by Htaung Kyint\nPre Valentine-day Youth Service\nFeb 9, 2014 ေန႔ရက္တြင္ Special Talk ႏွင့္ Pre Valentine-day အစီအစဥ္\nအား အတူတကြ ျပဳလုပ္ခဲ့ရာ ခရစ္ယာန္ ဓမၼေတးသံရွင္ ဆုန္သင္းပါ(ရ္) မွ\nဂုဏ္ေတာ္ခ်ီးမြမ္းျခင္း၊ သက္ေသခံျခင္းႏွင့္ လူငယ္မ်ား အတြက္ Special Talk ေျပာၾကားျခင္း တို႔ၿဖင့္ ပါ၀င္ခဲ့သည္။ TPTP\nI LAUNATE KOI-AH\nPosted on Tuesday, February 11, 2014by Siam Kim\nKa lau hun ciangin Nang kong muang hi. ––Late 56:3\nSiampi Laibu 11-12\nKa kiteen khit kum 12 sungin ka tate bang ci pattahin khangto sak ding cih lunggim ka hih manun ka thanem keei uh hi. Ka lawmte khat in Pasian’ ngaihsutna hong gen hi. “Pa hoih lo na hihlam Pasian in hong thei hi” hong ci hi.\n1988 kum Lungdambawl-in ta pasal khat ka nei uh hi. Ahih hangin tu in ama a’ding ka lungkham hi.\nAugust le Kathryn te ko innkuan sungah hong kibehlap hi. Ka zi a’ding in zato siamah le siavuan khat a hihna tawh Kathryn kahpih theizel hi. Ka khut zanin ka hehnem thei hi. Amah in a khutmete ka tungah hong koih hi. Tuamah bangin Kha Siangtho in hong hehnem hi. Hih naupangno tungah ka itna ka lah bangin Kha Siangtho in khamuanna ka neih theih nading hong huh hi.\nZarephath meigongnu in zong muanlahna nei ngei hi. A tapa si ding zah dongin cina hi. A lunggim lua ahi manin, “Ka mawhna hangin ka tapa that dingin hong pai na hi hiam?” (1Kum 17:18) a ci hi. Pasian in geelna dang nei hi.\nI haksatna sangin a lianzaw, amah le ei kikal a om mawhna hong maisak in hong it ding, a kitam lungtam hong damsak ding Pasian na i sem hi. I launa munah Pasian om hi.–Randy Kilgore\nPa aw, ka thanem hun ciangin ahi zong,\nka lau pen hun ciangin hong om pih in.\nMidangte tungah itna ka lah zawh dong\nNa itna hong hilh in.\nItna in tu laitak a manlo i launate zozo hi.\nFeb 9, 2014 Program\nPosted on Monday, February 10, 2014by Htaung Kyint\nPosted on Monday, February 10, 2014by Siam Kim\nNa vangliatna ka phat ding a, Nong hehpihna zingsangin kong phat ding; Bang hang hiam cih leh nang in haksat hun ciangin ka belhna leh ka bukna mun Na hi hi.––Late 59:16\nKUMTAWN LAI SIANGTHO:Siampi Laibu 8-10\nWales ah pasal pawlte’ la, ngeina la-in kizang hi. Leitung galpi II na ma-in Welsh glee club-te in German glee club-te tawh kidem uh hi. Tua la kidemna hangin gal kidona hong khawl uh hi. Chorus dawng nih tawh kigal neihna bei hi: “Thungen khawm ni, Ka lawm na hi. La sa khawm ni, ka sanggam na hi.”\nMusic vangliatna pen Pasian kiang pan hong pai lungsim damna ding huhna ahi hi. Mi tampi in thangah hi. Tua ahih manin Late Lai Siangtho in hih bangin hong gen hi. Eite in i lungtang tawh akizom lamal tawh i lungsim sung panin Pasian i hopih thei hi. “Na vang liatna kong phat ding hi: Ka haksat hun ciangin ka belhna leh ka bukna Na hi hi” (Late 59:16). Mite in David that ding a a zon laitak un amah in hih la a phuak hi. David in a piangthute hangin lungkia lo in Pasian’ vangliatna le hehpihna phawk in thangahna late sa hi.\nEite in bang bang i thuak zongin Pasian in Ama’ hoihna le vangliatna hong theisak late hong pia ta hen!––Bill Crowder\nKa gengen ding hi, ka sasa ding,\nHong honpa phatna sun niloh in,\nHong honpi phatna sun niloh in––Crosby\nIsraelte Pasian, Topa tungah la ka sa ding hi. --- Thk. 5:3


url: =HI-TECH LE LOW-TOUCH. Gelh : Sia Khoi Lam Thang - Laibu Saal\nHome > Thuluui/Articles > HI-TECH LE LOW-TOUCH. Gelh : Sia Khoi Lam Thang\nHI-TECH LE LOW-TOUCH. Gelh : Sia Khoi Lam Thang\nHi-tech le Low-touch\nGelh : Sia Khoi Lam Thang\nLeitung khantohna in i ihmutlailak le i khuaphawk loh laitak hong phong a, khang mulo-sa le mitnuai kawmkawm-in i khang lo hi. I phakphak in i delh a, khangno tampi a maiah tai in, mite va pha zo uh hi. Tua laitak mah in khangno tampi mah khuaphawk lo le khang lap lo-in i om hi. Tedim ah om a, internet deih bangbangin a zang thei khangno tampi om a, Yangon ah om napi email a zang thei nai lo khangno tampi mah om lai hi. Hi bang pipi mah tawh khuahun khantohna in hong kaitaal ding a, leitung mihau pente le gam khangto pente mah tawh kibangin leitung khantohna a zangzang i hi ta hi.\nTu hun pen mite deih na neih khempeuh hawm khiat hun, mi neih na deih khempeuh kaikhop hun ahi hi. Gamgi khempeuh kiphuk pai ta hi. Tua hi a, khantohna tawh hong luangkhawm a hoih khempeuh ngah kim nading, a hoih lo khempeuh nilsiam nading thupi mahmah hi.\nDigital tuihual sungah leitung khantohna Brand le Model-te delhdelh leng bah-in, tawl-in, phukhong vei kha ding hi hang. Tua ahih manin “The happiest people do not necessarily have the ‘BEST’ things. They simply appreciate the things ‘they have’” a ci leitung mi haupen ahi ngei Warren Buffet in, a zi neih lai a inn sungah mihau pen a suah dong om a, cell phone len lo, computer nei lo, kici hi. “Brand tuamtuam delhdelh se kei un, nuam nasak peuhpeuh uh silh lel un”, ci hi. A haute a uang om loh pen etlawm mahmah a, a zawngte a kihauh omsak pen etlawm het lo hi.\n‘Hi-tech’ vive tawh tai kidem hun hi a, a lauhuai thu khat in ‘low-touch’ ahi hi. Innkuan tukhawm, nupa thu kikum, unau ciamnui khawm cihte damdam kiamkiam hi. Cell-phone khat ciat tawi-in, muntek pan manlah mahmah hun tungta hi. Lupna tung pen leitung tawh kizom thei hi hang.\n‘Hi-tech’ tawh manlah hun ahih hangin innkuan kikhop, nupa tutkhop, unau kiho, lawmta kikhawl, khut kilen a vak khawm hialhial, maitang kituah a thu ngen khawm liailiai cihte mangngilh kei ni. Tuate manphasak ni. ‘Hi-tech’ le ‘Hi-touch’ gawm ni. ‘On LINE’ pan a kingah thei thute sangin ‘on LIVE’ pan i ngah thei thuphate lianzaw tham hi.\nItem Reviewed: HI-TECH LE LOW-TOUCH. Gelh : Sia Khoi Lam Thang Description: Rating: 5 Reviewed By: Cinpu Zomi


url: =Black Foam Top Hat | Shop Hobby Lobby\nHome |Crafts, Hobbies & Fabric Crafts |Craft Foam |Dress Up & Class Kits |Black Foam Top Hat\nBlack Foam Top Hat\nQty: Weighted Faux Carrot\nQty: 5" Black Felt Top Hat\nMake costume play colorful and fun with Black Foam Top Hat. Featuring a black color and a foam construction, this hat can be worn during costume parties or all day at school events and activities. Embellish it with paint, glitter, rhinestones, and beads!


url: =Joshua 21 | Siantongluan.net\nJoshua 21 |\nTua ciangin siampi Eleazar leh Nun tapa Joshua leh Israel minam beh lutangte kiangah Levi beh lutangte hong pai uh hi.\nAmaute in Kanaan gamsung Shiloh munah, "Tenna dingin khuapi leh ka ganhingte uh-a dingin a lononate tawh kote hong kipiak ding Moses tung tawnin Topa in thu piazo hi," ci-in amaute kiangah a gen uh hi.\nTua ahih ciangin Topa thupiakna tawh Israel mite in amau luah sung panin Levi mite tungah a nuai-a khuapite leh lonona gamte a pia uh hi.\nKohath behte-a dingin aisan hong tung hi. Tua ahih ciangin siampi Aaron suanlekhak ahi Levi mite in Judah, Simeon, leh Benjamin minamte tung panin aisanna tawh khuapi sawmlethum ngah uh hi.\nTua ciangin a omlai Kohath mite in Efraim minam, Dan minam leh Manasseh minam alangte tung panin aisanna tawh khuapi sawm ngah uh hi.\nGershon mite in Issakhar minam, Asher minam, Naftali minam, leh Bashan gamsunga om Manasseh minam alangte tung panin aisanna tawh khuapi sawmlethum ngah uh hi.\nMerari mite in a beh uh tawh kizui-in Reuben minam, Gad minam, leh Zebulun minamte tung panin khuapi sawmlenih ngah uh hi.\nTopa in Moses tung tawnin a thupiak bangin hih khuapite leh a lonona gamte Israel mite in aisanna tawh Levi mite tungah a pia uh hi.\nJudah minam leh Simeon minam sung panin amaute in a nuai-a min kigen khuapite pia uh a,\nLevi mite ahi Kohath beh sung panin Aaron suanlekhakte tungah tung hi; amaute tungah a ai kia masa ahih man hi.\nAmaute in Judah mualtung gam Kiriatharba, Arba pen Anak pa (Hebron a cihna), a kiima lonona gam tawh amau tungah pia uh hi.\nAhih hangin tua khuapi lote leh a khuaneute pen Jefunneh tapa Kaleb tungah a neih dingin kipia khin hi.\nAmaute in siampi Aaron suanlekhakte tungah mi thatte bukna khuapi Hebron a lonona gamte tawh, Libnah a lonona gamte tawh,\nJattir a lonona gamte tawh, Eshtemoa a lonona gamte tawh,\nHolon a lonona gamte tawh, Debir a lonona gamte tawh,\nAin a lonona gamte tawh, Juttah a lonona gamte tawh, leh Bethshemesh a lonona gamte tawh, hih minam nihte sung panin khuapi kua a pia uh hi.\nTua ciangin Benjamin minam panin Gibeon a lonona gamte tawh, Geba a lonona gamte tawh,\nAnathoth a lonona gamte tawh, leh Almon a lonona gamte tawh, khuapi li a pia uh hi.\nSiampi Aaron suanlekhakte khuapite a vekpi-in khuapi sawmthumlethum, a lonona gamte tawh ahi hi.\nLevi mite sung panin Kohath beh ahi a omlai Kohath mite tungah a kipia khuapite pen Efraim minamte-a sung pan ahi hi.\nEfraim mualtung gama om khuapite sung panin mi thatte-a ding Shekhem a lonona gamte tawh, Gezer a lonona gamte tawh,\nKibzaim a lonona gamte tawh, leh Bethhoron a lonona gamte tawh, khuapi li amaute tungah kipia hi.\nTua ciangin Dan minam sung panin Eltekeh a lonona gamte tawh, Gibbethon a lonona gamte tawh,\nAijalon a lonona gamte tawh, leh Gathrimmon a lonona gamte tawh, khuapi li kipia hi.\nTua ciangin Manasseh minam alangte sung panin Taanak a lonona gamte tawh, leh Gathrimmon a lonona gamte tawh, khuapi nih kipia hi.\nKohath mi a omlai behte khuapite a vekpi-in a lonona gamte tawh khuapi sawm ahi hi.\nTua ciangin Levi beh sunga om Gershon mite tungah Manasseh minam alangte-a sung panin Bashan gamsunga om khuapite sung panin mi thatte-a dingin bukna khuapi Golan a lonona gamte tawh, leh Beeshterah a lonona gamte tawh, khuapi nih kipia hi.\nTua ciangin Issakhar minam sung panin Kishion a lonona gamte tawh, Daberath a lonona gamte tawh,\nJarmuth a lonona gamte tawh, leh Engannim a lonona gamte tawh, khuapi li kipia hi.\nTua ciangin Asher minam sung panin Mishal a lonona gamte tawh, Abdon a lonona gamte tawh,\nHelkath a lonona gamte tawh, leh Rehob a lonona gamte tawh, khuapi li kipia hi.\nTua ciangin Naftali minam sung panin Galilee gamsunga om khuapite sung panin mi thatte-a dingin bukna khuapi Kedesh a lonona gamte tawh, Hammothdor a lonona gamte tawh, leh Kartan a lonona gamte tawh, khuapi thum kipia hi.\nGershon mite beh tuamtuamte khuapite a vekpi-in a lonona gamte tawh khuapi sawmlethum ahi hi.\nTua ciangin Levi mi a omlai Merari behte tungah, Zebulun minam sung panin Jokneam a lonona gamte tawh, Kartan a lonona gamte tawh,\nDimnah a lonona gamte tawh, leh Nahalal a lonona gamte tawh, khuapi li kipia hi.\nTua ciangin Reuben minam sung panin Bezer a lonona gamte tawh, Jahaz a lonona gamte tawh,\nKedemoth a lonona gamte tawh, leh Mefaath a lonona gamte tawh, khuapi li kipia hi.\nTua ciangin Gad minam sung panin Gilead gam sunga om khuapite sung panin mi thatte-a ding bukna khuapi Ramoth a lonona gamte tawh, Mahanaim a lonona gamte tawh,\nHeshbon a lonona gamte tawh, leh Jazer a lonona gamte tawh, a vekpi-in khuapi li kipia hi.\nLevi beh a omlai ahi Merari beh tuamtuamte-a ding khuapi a kipia a vekpi-in sawmlenih ahi hi.\nIsrael mite neihsa lakah Levi mite khuapi a vekpi-in a lonona gamte tawh khuapi sawmlegiat ahi hi.\nHih khuapite in a kiim ciatah lonona gam nei ciat a, hih khuapi khempeuh tua bang ahi hi.\nTua bangin Topa in amau pulepate tungah piak dingin a kiciam leitang khempeuh Israel tungah pia a, amaute in a ngah khit uh ciangin tua lai-ah a teng uh hi.\nTua ciangin a pu a pate uh tungah a ciamsa bangin Topa in amaute tungah na khempeuhah tawlngakna a pia hi. Topa in a galte khempeuh uh amau khutsungah pia ahih manin a galte uh khat beek in zong amaute nang zolo hi.\nTopa in Israel mite tungah a ciamsa thuhoih khempeuh khat zong a mawkna omlo a, a vekpi-in tangtung kim hi.\nTedim Lai Siangtho / Laibu: Joshua 21


url: =Clip from Aim High In Creation!: Aim High in Creation (Part 1) | EnhanceTV\nAim High in Creation (Part 1)\nClip from Aim High In Creation! | ABC | November 2, 2014\nA revolutionary documentary about greed, gas and the cinematic creativity of Kim Jong Il, with a groundbreaking experiment at it


url: =Numei te ki lametna… :: ZOMI DAILY\nposted on 14 January 2016 at 7:00 am Lomkholna: Article, ZomiQuavadis\nHih a nuai a ka gelhte pen Numeite lungsim sunga om, a kigenkheh lote ahihi..Na sim inla mangngilh nawn ken maw!!!\n1). Kap a ka khitui a luan ciangin kei khelhna ahileh hiloh nong gen ma in picing takin hong hehnem masa zaw in.\n2). A tawntungin hong phawkden leh hong ngaiden hisam keng. Nang nong itzah nong ngaih zah mah in kenzong hong it hong ngai ka hizaw hi cih mangngilh kei in.\n3). Nungak melhoihte na muhnop mahbangin kenzong tangval melhoihte amu nuam veve ka hihlam phawk in.\n4). Naupang bangin kingeksakin kong nawngkaisak hun ciangin hehna in la ken la, na nuamzaw in. Nong thudawn ding ka ut man hi.\n5). Mihau leh mi lawhcing na hih loh hangin phamawh kei. Ahizong hauhnopna leh lawhcin nopna lungsim nei a na hanciam ding hong deih ingh.\n6). Keizong khawsung ka vak ding ciangin a hoih leh a etlawm thei bang penin akizem a kipuah nuam ka hi hi.\n7). A melhoihpen, a thacingpen leh a ithuai pen ka hih sam loh hangin “It huai lua teh, ngaih huai lua teh, kizemdan siam hong sa lua ing ngaihno aw” cia nong phat zelzel ding ka\n8). Ka lup ding ciangin sawtvei nong ho nop kei lezong hong Miss Call hamtang inla, SMS tawh “Mangpha,,ihmut nuam maw” hong ci hamtang in. Tua in ka lungsim nosuah sak in, hong lungkimsak a, ka lungsim sung bek hilo ka mang nangawn ah ka lung nuam mahmah hi.\n9). Na mel a hoih kei lezong phamawh peuhmah kei, ahizongin a zahtak kai thei dingin mi lakah na om teh kizem siam lecin hong deih ingh.\n11). Keizong a heh thei lua hi’ng, a hizongin hong thumden zo lo ding hi’ng. Tua ahih manin hong telsiam zelzel thei lecin ka lungnuam ding hi.\n12). Electric lam tawh kisai vante leh innsung vante a bawl thei dingin kong ummawh hi. Na bawl theih kei zenzen lezong a kibawlna mun a thei dingin kong lamen hi. Pasal na hihna tawh ” U aw ken hong muang mahmah ingh.” aci nuam ka hizaw hi.\n13). Innsung vanzatte a siat hun ciangin kenzong ka bawl thei lua hi. Ahizongin nang nong bawlsak ding lunggulh zaw ingh.\n14). Vakna na neih ciangin “Kei tua laiah om ing, tua laiah pai ding hi’ng” ciin hong theisak hamtang in. Kiliatsakna leh thu neih nopman hilo zaw a, na omna khempeuhah lungsim leh mitkha tawh hong kihel nuam ka hizaw hi. Mi kampa’n ka zak ciangin numei ka hihna tawh ka lungsim na mahmah a, ka khasiat suak baih mahmah hi. Tuabang a pian loh ding ka deihna hizaw hi.\n15). Kei kiang pan Miss Call na muh a, ahih kei leh i kiho laitak hehin ka phone ka khak pah zenzen leh hong nuaksuak kei inla, hong Call kik pah hamtang in maw. Tua hileh nang kong muanna khang semsem ding hi.\n16). Na thau bel phamawh kei zaw in, na giltui kei hamtang leh maw!!! Tuaciangin kei sangin gawmzaw kei hamtang lecin!!!\n17). Pasal thahoih vetvat,thacing, thagol leh a hat tuak mahmah khempeuh numeite’n lunggulh masa gai tuan lo hi ungh. Iplah zaw tuam tuan lo hi ungh.\n18). Lawm ginalo leh sum thangzatte tawh na kikholh ding hong deih keng, amau mah banga na gamtat khak ding kong phal loh man hi.\n19). Ka anhuansa na nek ciangin, ne bek ken la, “Siam tak ciai maw lawm” ciin hong phat zelzel in maw.\n20). Lai lam na siam ding hong deih ingh. Tua ahih keileh lezong kimawlna, Computer pilna leh lasak..khat hamtang uk a na siam ding hong deih ingh. Tuateng lakah khat siam mahmah inla adangte zong a kilawm zahciang thei lecin deih lai ingh. A hizong Computer Games bel na thei vet keizongin phamawh sa keng.\n21). Ka nasep khat pepeuh hong buaipih inla hong thupi simsak mahmah lecin ka lungnuam mahmah ding hi.\n22). Kiniamkhiat inla, a hizongin kiniamkhiat cihciangin thu a khensat thei lo leh thunei thei lo zahdong ciang liangin kiniamkhiat se dah in maw.\n23). An ka huan leh nang kuang sawp dingin na kiging pah inla. Inn ka phiat leh sual nawt dingin na kithawi khol pah in. Na sep takpi leh takpi loh ding bel kei thu hi.\n24). Na nasepna ah lawp in nuamsa mahmah lecin ka nuam mahmah ding hi. Ahizong kei tawh kikhawl man lo liang leh kei hong mangngilh lianga na buaipih ding bel hithei sakeng. Khasia mahmah ding hi’ng.\n25). Ih kiten khitciang hong thau gawp zenzen khaleng ka lungnuam lo dinga, nong it loh nong ngaih loh khak ding lauhna tawh ” Annek hong kidawm dih ning e” ka cih hun om ding hi. Tua hun ciangin ” Annek kidawm lecin natna dangin hong buak zaw inteh lawm aw. Na thau hang na cidam peuhleh hoih zaw hi. Na thau a na gawng zongin ka zi hiteh, kong itna kiam tuam ngei lo ding hi” hong ci hamtang in maw….\nTuabang hi ei numeite lungsim……!!!!!!!\nPrevious: Zomi te kalkhat suanta, maban bangci zopding? ngeimah ngeiding maw?\nNext: US gamsung khualzinna pawlkhat – 12\nZodam tui Thang says\nNa lai at thupi lua sa ing, Inn kuansung nuntat na ding in ki cingh sa ing\npasal lam te a ding zong hong at zel ve maw sim nop & zaknop ding hi ven ,\nNumei te pen, lungkia baih mahmah a, zong a lungdam baih mahmah uh hi ci in ka mukhia hi,\nNumei pawlkhat in a Pasal leh a tate sang peuh, midang pasal te khawng am zaw thei hi, a pasal in a vak lo a tul lo a it lo hi losam na pi, midang pasal te mah, hoihsa ing ci thei zen uh hi,\nPasal lampan zong , ka ngaihno ningniang aw, ka lhim ah khawl muang in\nsunkhua zan khua vak in , holungkum khawm leng nuam kasa , hi,\nSingdang tangdang bangding maimit suan in nei se na hiam , ka ang ah senlai naubang hongpom ding hi ing keiding in zoheisa pak na bang a, na nam gim si thengthei lo hi, Von nih thum te tun aw, lung hiang ken , ka kawi leh hong kawi den in ,a ki ci nuam veve hi mai veh aw ,\nPa te lam pan ,\n14 January 2016 at 6:21 pm\nHoih mah hi ven mang ngilh kha zel a maw\nIsrael ah Palestine mi Lorry Driver khatin Israel galkap 4 phulum ~ TK Lian


url: =2 Bedroom Apartments For Rent in Pasir Gudang | PropSocial\n2 Bedroom Apartments For Rent in Pasir Gudang\nshowing 5 Apartments For Rent in Pasir Gudang\nPropSocial currently has 5 properties for Rent in Pasir Gudang. These properties range from Apartment, and .\n- As of current, we have 5 Properties for Rent in Pasir Gudang and the prices are ranging from\n- The average cost of a property for Rent in Pasir Gudang is RM 1,270.


url: =Kyaiktiyo Ah Khau Leang (Cable Car) Man Dektak ~ Thu Tatuam (Siyin News)\nKyaiktiyo Ah Khau Leang (Cable Car) Man Dektak\nTuesday, October 17, 2017 Kawl Ngam Thu 2 comments\nKawlte pagoda minthang khat ahi, Kyaiktiyo ah avawt Khau leang (cable car) sia ahai ngawlin man in December ciang ki to thei tu hi.\nMan le khau leang (cable car) 43 sia minit sawm hal vo in tai sak tu hi, khau kithunna khuam te sia pi 1,500 hal vo kihal tu dan in kison hi.\nHi project atu, sia Sky Asia, Myanmar's Yadanar Shwe Sin Kyi le Korea pan Sky International Co Ltd te in seam sak aa, US$ million 20 zeak ci hi. Toman sia ngamdangmi ahi le $ 5, Kawlngammi ahi le kawlsum 3,000 hi tu aa, minit 10 sung to thei tu ci in kison hi.\nRef: ropewaynepal, eleven, forhermyanmar\nFurkhundababy1 August 2, 2018 at 9:13 AM


url: =Singkung leh leitung ~ Kap Za Khai :: ZOMI DAILY\nposted on 10 March 2020 at 9:33 pm Lomkholna: Article\nSingkung leh leitung ~ Kap Za Khai (Photoh)\nThupatna :: I kimlepaam a om singkungte pen mihingte leh leitunga om na khempeuhte adingin Pasian ii piansak ahi hi. Leitungah singkung loin kuamah nungta zolo ding hi. Singkung pen mihingte adingin Pasian ii leitang gamh cile’ng zong kikhiallo mai ding hi. Sing tawh inn i lam a, singteh mehgahte mah i ne a, mihing gamtat luhekna khempeuh ah singkung tawh kipelhna omlo hi.\nSingkung leh Mihing\nMihing a kici khempeuh kuamah singkung tawh kipel-in a nungta thei omlo hi. Singkung hangin a nungta vive ihi hi. Sing tawh kilamna inn sungah i om hi. Sing tawh kibawl tutphah, sabuai, lupna, bezuu, khedap, bawngleeng, lokhawhna, cih bangin sing tawh kibawl van vive tawh i kidim hi.\nMakeng kung, Ongkung, haikung, dolsingkung, taaksingkung, phatsingkung, nahtangkung, cih bangin zong singkung tuamtuam tawh i kizem a, nuntak nadingin a kisam omna leh nekna dingin singno tuamtuam zong i suan lai hi. Singkungte mah i ne a, singkung hangin a kinungta ihi hi. Si lehang zong hankuang pen sing mah tawh kibawlsak leuleu hi. Mihingte i suah a kipanin singkung tawh kipan a, si in leisung i tun dong nangawn ah sing tawh kipello hi.\nSingkung pen An\nSun sungin singkungte in nitang, tui leh Carbondioxide zangin amau an ding huan in nungta uh hi. Tua bangin a huan uh ciangin Carbon hydride ngah uh a, tua pen thahatna in zang uh hi. Protein, athau leh adangdang nuntakna adingin a kisam datte bawlna dingin tha a piak bangin, leitang sungah a lut ding Tehduh dat leh ci-datte zong pia lai hi. Tua bangin singkung pen amah leh amah a kicing nam ahi hi. Amah leh amah an kivak tawmna tawh leitung mun khat peuhpeuh ah om thei hi.\nAhi zongin ganhingte ahih leh tua bang hi thei lo hi. Singkungte om kei leh ganhingte nungta thei lo hi. Bang hang hiam cih leh ganhingte’ an a pia pen singkungte ahih man hi. Singkungte’ bawl datte leh ante ne in a nungta pen ganhingte ahi hi. Tuipi tukpi sunga om singkung neng a kipanin leitunga om singkung golpen dongin singkung khempeuh pen ganhingte’ an vive ahi hi. Singkung singteh ne ganhingte zong sasialne ganhingte’ an suak leuleu uh hi.\nSingkung pen Leitang Kempa\nHuih kempa:  \nHih leitunga Oxygen huih khempeuh ii 70% pen tuipi Algi kici singnote tungpan kingah ahi hi. Mihingte pianma peka om singkungte in tuni dongin i diik ding huih hong pia ahi hi. Singkungte in nisim-a piang huihniinte hup in, huih siangtho tawh hong laihsak den hi. Huih lakah Oxygen leh Carbon dioxide a kikimhelh dingin hong  sepsak kawm mahin huihlom, tuilom, suangtumlomte leh leitangte nuntaksakna pen singkungte’ thupha ahi hi.\nLeitung ii khuasatna hong kepsak pen huih sunga Carbon dioxide ahi hi. Hih Carbon dioxide pen khuasatna kem puan dumpi tawh kibang hi. Leitung sungpan hong piangkhia a satnate leitung pualam ah a lengkhia lo dingin hih huih in na kem gige ahi hi. Leitung khuahun a sat luat loh nading leh a vot luat loh nadingin hong kemcingsak ahi hi.\nGuah Sampa: \nLeitang tungah guah pongman hong zuk nadingin singkungte in tuikhu-te kemin, guah zuk nading na nakpi in sem uh hi. Singkung om lohna ah daitui om lo hi. Singkung tamna ah daitui tamin khuahun nuamsak hi. Hih bang munte ah guah hoih hi. Guahzuk ciangin zong leitang kisiat loh nadingin singkungte’n dal hi. Singkung atawm semsem ciangin khuahun zong hong sia semsem ta hi. Thakhat thu in guahzu vat in.. thakhat thu mah in ni hong sa vat hi. Singkung om loh mun pen keugaw gam hong suak pelmawh ding ahi hi.\nCarbon a nungtasakpa:\nSingkung a bei ciangin carbon nasepzia hong thanem mahmah hi. Huih lakah carbon kihelna kikim keileh leitung khuahun kikhel gawp ding hi. Leitung hong salua gawp ding hi. Tuikhalte hong tui gawp dingin tui hong khanggawp kha ding hi.\nEklei a kempa:\nSingkungte in a manpha mahmah leitang ekleite hoihtak kem hi. Eklei cih pen singkung leh ganhingte ii samuatte leh datsa kigawmna pan-a kingah leinel ahi hi. Suangtumte a lum, a vot leh tui tawh kinawkna panin datsa kingah hi. Organic muatte in leinelte hubit thei hi. Hih organic in leitang cidamna dingin a kisam huih leh tuite lutsak, paikhiasak hi.\nA manpha mahmah nitrogen dat zong kem lai hi. A dang leitang adingin a kisam dat tampi zong kem hi. Tua organic ekleite a kem pipenpen in singkung leh singzungte ahi hi. Leitang sunga om tui leh huih, leh eklei tuamtuamte a kipheipheisak leh a kemcingte pen singkung ahi hi.\nSingnamte a kempa: \nSingkungte pen a popona ah singkung nam tampi pona tawh singkung nam tampi a kemte ahi uh hi. Khuavotna gam-a leitang zaina acre 2.5 sung bekah singnam 200 bang po khawm thei kici hi. Gentehna in Malay Yan singhuam sungah sing nam bekbek 227 po ci uh hi. Cih bangin singkungte in amau singnamte bek a kem bek tham loin ganhing namte zong kem lai hi.\nTui bul kemte: \n“Singkungte kawi in,” ci-in India gamah kimlepaam kep nading hanthotna lai kisuang hi. Singkung pen phuk ding hi loin kawi ding hizaw hi. Bang hang hiam cih leh singkungte in tui bul hong kepsak man ahi hi. Leitungah singkung teng beileh tui teng zong koici bang piang ding cih kigen theilo hi.\nSingkungte zong mun khempeuh ah a po nadingin mihingte mah bangin khualzin kawikawi uh hi. Singkung pakte, a ngahte mun khempeuh ah a tun theih nadingin huih, ganhingte leh mihingte in huh uh hi. Huih nunna hangin singgahte mun tuamtuam ah kithehthang hi. Vasate, singgahnete hangin singmu-te mun tuamtuam ah kizel in singkung in po uh hi. Mihingte in singgahte mun khat pan mun khat ah kinawn kawikawi a, ei tawh singnote khual i zinpih hi. Hih bangin singkungte zong khual na zin kawikawi in mun khempeuh ah a po zihziah ahi uh hi.\nSingkung pen Mihingte’ An\nNi dang lai peka kipanin mihingte in singkungte leh singkungte’ pak leh a gahte ne in nungta uh ahi hi. Leitunga singkung nam tampi lak panin nam 3000 bang pen nek theih in kingaihsun hi. Tua teng lak panin nam 150 pen huan sungah kicingin kine hi. Leitungbup a om mihing 90% an dingin singkung nam 20 bang tungah kinga den hi.\nMihingte ading Calorie dat hong pia kiak nam thum om a, mangbuh, vaimin leh buh cih teng hi. Tua bek tham loin meebe, apple, orange, nahtang, sii, nicia, mehthuk, ankam, thawhbat cih teng a kipan nam tampi pen mihingte’ an in kine ahi hi. Leitung lei maitang hectare mak 13074 laka seh thum suah seh khat pen lo leitang in kizang ahi hi.\n Singkung pen Mehzaa\nMeh bawl ciangin a lim semsem nadingin lothangsan, lothangkang, siing, nanan, cih bangin a limsakna tuamtuam i khah hi. Hihte in meh limsak mahmah hi. Hih kung namte in mehzaa in kizang bek tham loin zatui in zong kizang thei lai hi. Coffee, niangphen te nam pen zindona leh tawldamzaa in kinak zat mahmah hi. Tanglai hunin Chocolate pen pasiante’ kiangpan hong pai an bangin kingaihsun hi. Kumzalom 16 hun a kipanin Chocolate pen Europe gamah na zang masa, mi kimzatna hong suak hi.\nSingkung pen Khamtheihtui\nCarbon Hydrate peuhpeuh in khamtheihna piangsakna ahi kazaw dat piangsak thei hi. Leenggah sunga cikhum dat in Wine a piansak bangin vaimin, baali, mangbuh, buh, nahtang, apple, cherry, aalu cihte in zong cikhumdat leh Carbon Hydrate pia thei ahih manin amaute tawh zuu kihuan thei hi. Tulaitak a leitunga om zuu leh khamtheihtui khempeuh pen singkung nam tuamtuam panin a kihuan ahi hi.\n Singkung pen Kizepnatui\nSingkung paak pawlkhatte pen a gim namtui mahmah hi. Tua namtuina in ganhingte leh mihingte lungnopna hong pia thei hi. Mihingte in paak a namtuite tungpan in paknamtui, kizepnatui, cih bangin a namtui tui tuamtuam hong bawlkhia uh hi. Tulaitak leitungah a tam man penpen paknamtuite kibawlna dingin singkungte mah kizangzang hi.\nTanglai Egypt mihaute in misite a uih a siat loh nadingin a gilzangte lakhia in a gil sungah Myrrh paknamtui kungte leh Cassia kici pakte koih uh hi. Singkung paknamtui in misi uih kem thei ahihna kimu thei hi. Tua bek tham loin kumpi inn sung, huang sung teng a namtui nadingin paknamtui mah na zang uh hi.\nPaknamtui bawl nadingin tulaitak a i kimlepaam a po lingpak, sekkhum, jasmine cihte bawl kizang hi. Polianthes Tuberosa kici pakte zong namtui mahmah ahih manin pasian’ tau ah kizepna in kizang hi. Nisuahna lama Asia gam sunga mite thupi a sak pak in Santalum album leh Pterocarpus santalinus pakte ahi hi. Tu-in hih paknamte bang haksa mahmahta hi.\nSingkung pen Zatui Zaha\nSingkung pan kingah zatui zaha pen kum tampi pha ta kici hi. A beisa kum 5000 a kipanin tanglai mite in Fedora leh Pobi Bengkungte’ thahatna leh hoihna mu khin uh hi. Zatang a nei pen-a kipan zatui dongah singkung vive tungpan a kingah ahi hi. Tuni dongin Afedrin, Morphine, Kodine cih zatuite pen a kung pan a kibawlbawl hi. Singkung pan-a kingah zatui zaha-te pen summet bawlna dingin hoih mahmah hi.\n1980 kumin United Nation in a thukanna ah zatui zaha pan-a kingah sum pen $ 550 mak pha hi, ci uh hi. Zatui zaha dingin singkung nam 400 kizang hi. Beng pen damna in zong a kizat bangin siatna in zong kizang thei hi. Foxglove kung in lungtang natna nop tuamsak hi. Pak bel tawh kisuan Rosy Periwinkle (Catharanthus roseus) kung panin Cancer natna dal zatui kibawl hi.\nKawlgam sunga om Cissus kung a zung in zong nuntakna hon thei ci bek tham loin a zung huan in dawn lehang, Cancer damsak kici hi. Rauwolfia Serpenitna kung gui panin sikhang kiamsakna zatui kingah hi. Sente adingin Panax Ginseng pen natna nam khempeuh dam zatui bangin a ngaihsut uh ahi hi. Tudong mahin singkungte in a khangtosan gamte’ zatui kisapna 75% bang pia hi.\nSingkung pen Leitung Hoihsakna\nTanglai pek panin kumpite leh mihaute in singkung lopate pen huan (garden) in bawl uh a, a omna mun uh zeemin, etlawmsak mahmah uh hi. Keshminia gam a Nishat Bagh huan, leh Kawlgam sunga om Kandawgyi huan, Yangon a om pakhuante bangin singkung lopa-te tawh kizem huan tampi leitungah om hi. Hih pakhuan-te in leitung hoihsak mahmah bek tham loin a mu khempeuh lungnopna pia hi. Zogam a singkungte in zong Zogam Zolei hong zepsak mahmah hi.\nSingkung pen Kicinna\nSum in leitung kipeisak ahih leh, tua kipeina tha a pia pen singkungte ahi hi. Leitungah singkung pan-a piang van leh nate zuakin a hauh lawh mi tampi om hi. Sing-atna, khai tuhna, singluang zuakna cihte in mihing nuntakna kicingsak hi. Singkung lopate pen sum piangthei vive ahi hi. Singkungte panin setzat sathau kibawl thei hi. Mihing vanzat tampi kibawlkhia hi. Sing tawh kibawl inn sungah ki-om hi. Sing tawh kibawl vante mah i zang hi. Hih bangin singkung pen mihingte’ kicinna hong suak hi.\nThukhupna: Singkung leh Mihing Kipawlna\nGam khangto a mite in mihing nuntakna pen singkung tungah bangzah kinga hiam cih a theih uh ciangin lamdang sa mahmah uh hi. Leitungah a tual niam pen mite a kipanin U Lian pente dongah singkung tawh a pel thei kuamah ki-om lo hi. Ahi zongin tu-in leitungah singkung lopate kinawh phuk mahmah a, singkung lopate hong tawm semsemta hi. Ganhingte zong hong tawm semsemta hi.\nHih bangta hi den leh mailam ah mihingte’ nuntakzia ding hong haksa semsem ding hi. Tua manin ei mihingte in hih leitunga om singkung lopate it in i zeek siam ding kisam hi. Singkungte tawh kilawmta takin nuntak khuasak huaita hi. Mihing kipawlna pen singkung loin nungta thei lo ding ahih man hi. Kap Za Khai Ref: Green Inheritance by Anthony Huxley\nPrevious: COVID-19 ~ Jam Daniel\nNext: Minthang Coronavirus (Covid-19) ~ Gin Za Khai\nJerusalem vai hangin Kuala Lumpur aom US Embassy maiah lungphona kinei


url: =ITNA ZIA LEH TONG. - Laibu Saal\nHome > Thuluui/Articles > ITNA ZIA LEH TONG.\nITNA ZIA LEH TONG.\nITNA ZIA LEH TONG\nMihing khat aa i pian khiat man'in zia leh tong khattek kinei hi.\nNumei Pasal khat leh khat ki tel khialh na leh ki theihsiam lohna cihte zia leh tong kibat lohman taktak a hihi.\nZi leh Pasal Innkuan hoih hih theihna ding in i nuntak zia kalsuan zia ki theih mahmah kul ding in kalam en hi.\n1.Sum leh pai ngaih sunsun mi khat tawh ki zom le cin sum lehpai ki cing na neih masiah hong tenpih ngamlo in sum zongzong in na kum hongham semsem ding aa tua hun ki kal in nangsang in a nei zaw a hau zaw khat na mu zenzen leh nangsang in tua nu tua pa ngai zaw ding aa nang tawh na kizop na hong ki tat thei in zi neih hun pasal neih hun ki khel in na om kha ding hi.\n2. Pilna bek a thupi sak mi tawh na ki ngaih leh pilna neilo na hih man in pilna zong in buaibuai in na neih sunsun sumleh pai in cinlo in mi khuat nuai ah na omom ding aa pilna zon hunlopi na ki peipei kal in na kum te hong cing toto in mi khangtoh tawh ki tuak in pilna lam et huai din mun na tun ma in na lawm ngaih nu lawm ngaihpa in nangsang in a pilzaw a thupi zaw mi mah na ngaih sun veve ding hi.\nSum lehpai pilna cihte leitung lungnop na lungmuan napen ding in ki ngaihsun tek hi..\nSumleh pailung gulh mi tawh na kiteng khak leh na inn kuan sung ah sum lehpai ki cing a om kei leh ki tot ki sel na tuamtuam sum hang in hong om in ki tel khialhna tampi hong om veve kha ding hi lung nopna ding It na lo ngal om lo ding hi...\nPilna lunggulh pilna bek thupi sak tawh na ki ten a nupa na hih leh na cinloh napil lohna teng hong koko in hong tawngtawng kha ding hi hong hawmthawh in hong nuainen nuamden lai kha ding hi It na lo ngal inn kuan sung nopna ding om lo zel hi....\nMel hoih man tha hoih man in hong ngai lel te in nasisan a thahat lai tak leh na ci nasa a hoih laiteng hong lung kim sak zo bek lel ding aa na mel na tha te hong kiatciang in hong hawmtawh in hong tawngtawng lel ding aa inn kuansung buaina na inn sung ah bungleh bang hong hi lel ding hi....\nTuhun ciang in Zi ding a hi zong in Pasal ding a hi zong in mel hoih tha hoih pilna nei sum leh pai neite mah ki deih pen hi a kua mahpeuh in hihte pen tomkal sung in hong bei pak lel ding hi\nSum hau mahmah khat tawh a hi zong in sum nei khat tawh ki teng le cin sum i cihpen khangtam ki khomlo pen in ni khat thu in zong a beibei ziau thei sum a hihi kamsiat na tawh tuah siat na khat nei zenzen le uh cin mihing a dam nuam lo a si nuam ki om sam lo a hih man in ki bawlna sum neih inn leh lo bei lawh thei lai hi tua hun ciang in na neih sa hong lam en nu a hi a pa a hi zong in a lam et na hong bei ciang in hong it zo nawn lo kha ding hi.\nNa lam et sum a bei ciang bang lam en lai ding na hiam?\nMel hoihna thatang ngaih sutna bek tawh Zi ding Pasal ding ngaih sun mi na hih khak leh cidam loh na tuamtuam ki nei thei hi tua hun tom kal sung in natha hong kia in na melte hong sia semsem lel ding a na mel hoihna natha tang te hong kiat ciang in na hoih mahmah laitak aa hong it hong ngai mi khat in na hoih nawnloh na vang a bei ciang hoih hong sa nawn lo in lunggim na tampi tawh inn kuansung buaibuai inn kuan na hi kha ding hi...\nNa khuat siam na leh nasep hoih na neih man in hong ki muang kha ding hi\nTuabang ngaihsun mi tawh na kiten khak leh na khutsiam na nasep hoihte nasep theih hun tom kal sung bek hong hi lel tak ding aa maban hoih na neih nawnloh ciang in na maban pan hong ngai mi in na neih nawnloh ciang in hong ngai lai veve khol lo kha ding hi inn kuan sung buai na mah hong piang veve ding hi..\nPilna Sumleh pai Nasep hoih neihlehlam Melhoih bek a en Nu ngak a hi a Pasal a hi zong in a Zi a Pasal tawh inn kuansung buai den cihte pen hih te tung ah ki nga penpen te hi kha ding hi\nNa it mi in nang hoih na leh na neih nalam te napil nate nasep theihna te a hi bangbang in hong thu kimpih in nasep na khempeuh ah hong thukimpih in na thanem na khempeuh ah tha hong pia in cingta kei leh a hih zawhna tawh hongpan pih in tha hongpiapia mi a hih nak leh nang aa ding in a kì sampen Itna a ngah a nei na hihi..\nHong it taktak te in i mawhna i hoih lohna a theiphial zong in hong hehpih zaw in hong khual in hongdawm den nuam mahmah hi tua in na ki sap ih ki sap Itna a hihi..\nMi hoih ih sak khempeuh ki ngai thei kim lo aa hoih ta kei leh a om zia a nuntak zia ei deih dan leh i mit tawh a ki tuak deuh mi om sese hi..\nItna taktak i neihnak leh a maa'vangik a hi zong in a haksat na khatpeuh ki puakpih ngam in Itna ki nei tektek zaw veve hi..\nHong it taktak lote in na hoih na a theih man in hong ngai kha mah ding in hong it taktak lo a hih man in nasiat na hong na kankan ding aa lungmuang naki sak hunlai tak in hong nusia ziau lel ding aa nakha a sia mahmah ding hi. ahi zong in na khasiat mahmah hang in nang hong It taktak lo a hih lam theihtel sawm in la ngaih sun in la siatlawh sawm kei in kiteng in inn kuan khat na hi phial zong in hong it taktak lo a hih man in na lung gim den khading hi...\nMi It taktak le hang a hih na bangbang ki maisak zo hi it lua khol kei leng a mawh na ki zongzong in hong lungmuang sak zo nawn lo thei hi...\nHun khat lai in hong ngai mahmah khat in hun khat teh thu tuamtuam paulam in thupoi mawh hong bawl na pen Itna nei lo mi a na hih man na hizaw thei hi ki it na nei taktak lawm ki ngai khat pen Itna i neih taktak man in ki citak in ki lung muang in ki om hithiat hi mawhna ki kankan hun hi lo in lung muangtak aa om hithiat hun hi'napi hong mawhsak nuam a hi a na hih lohna pi khat tawh hong vatvat mi khat pen nangsang in a muan zawk leh a lam èt zawk na om khinkhian cihna a hih man in na lam et na leh na lung muanna te hongbei in huntampi sung na hun hong zatsak lungsim hoih lo Nu ngak Pasal khat tawh ki zom kha na hi kha ding hi..\nTua hi a na it taktak nu a hi zong in pasal a hi zong in vaithupi na kalsuan ma in nuntak khuasak zia leh tong ki theih sak masak kul a tua pan hong it taktak mi a hih leh na din mun a niampen a hi zong in hong it hong ngai veve ding hi hong it taktak lo ding mi in nadin mun leh na nuntak zia hong muangzo lo pah ding hi.\nKi It ki ngaih inn kuanpih ding ciang ah din mun zia leh tong ki thei lopi aa hong ngaingai mi khat a hih leh na mel na hoih na tuamtuam te hong ip lah lel te hi cih pawk in.. hong ngai inn kuanpih ding aa hong deih mi khat a hih leh na nuntak zia na din mun zia leh tong hong theih hong kan veve kul hi tua pipi aa hong ngai hong zuan tantan na hih na bangbang a lung kim mi in nang hong it taktak it na man nei te hi zaw hi ki ngai cih ciang hong it lo hong ngai lo kua mah om lo ding hi it na nei lo ki om lo aa it na man it na taktak i neihtheih na ding hak sa mahmah hi tua a hih man in Itna kan telsiam in... a nopsak na ding bek a ngaih sun mi tawh Inn kuan nuam na hi ngei kei ding hi.\nDraft - Zomi eLibrary Itna leh Sex Thuluui/Articles\nItem Reviewed: ITNA ZIA LEH TONG. Description: Rating: 5 Reviewed By: Cinpu Zomi


url: =New Zealand gamah ka muhthu te leh lamdang ka sakte :: ZOMI DAILY\nposted on 19 July 2018 at 3:47 pm Lomkholna: New Zealand, News\n1, New Zeland gammi sang in Tuu le bawng te tamzaw hi.\n2, Tuu te pen Ui 3 bang in Cing in, inn ah hawl thei uhhi. Gan hing leh ganhing ki cing sak uhhi.\n3. Tulai tak New Zealand Kumpi pen numei hi a, kum 37 pha pan hi, A minpen Jacinda Ardern hi a, July 26 1980 kum in suakhi. Tu ciang2 leitungbup ah Kumpi a sem numei lakpan a Kum a tawmpen a hihi. Tulai tak tacil nausuak ding in kal 6 sung a khuan ngen hi. Naupaii. June 21\n4. New Zealand gampen Tuipi le Tuikulh tung ah a om hi a, India Tuipi, Pacific Tuipi-in umcih hi.\n5. Mawtaw nailang tuang khin leng tuipi ki tuakden hi. Gam dang ah tai nang leitang om lo hi. Tuipi bek2 in um cihhi.\n6. New Zealand Kumpi zum te ki hawh thei a, ki en thei hi, Sum ki la lo a, nasem te in a sung a om teng hong gen uhhi. Leitung bup ah Kumpi te zumpi a sung a ki hawh thei a mau bek hi ding hi. Kei zong va hawh hing a sungah.\n7. New Zealand gam pen leitungbup ah ni a suak masa pen2 gam hi a, nisuak en ding bek2 in leitung kiu li pan ki hawh hi.\n8. New Zealand gam pen a neu mah2 hang leitung gam 10 a khang to ah ki hel den hi.\n9. New Zealand gam pen a neu mah2 hang VISA haksa mah2 a,Bangkok ah Visa ki siau hi, New Zealand Vanleng tualpan i puu suah ciangin Van le na te Ui pil te in mun 3 ah hong sit uhhi, Puu suah ding zong haksa peuh mah a, ei gam pan in nek le dawn, khaici te ki pua thei vetlo hi.\n10. Leitung bup ah Zinling a tam pen na ngam hi a, meimual zong phuak kham zel hi.\n11,Pa te nipen September kha nipi masa ni ta in bawlden uh a, tukum 2018 zong September 02 Sunday ni a gambup un bawl ding uhhi.\n12. New Zealand gam June pan August kha pen phalbi hi a, leitung gamdang te khua hun tawh ki lumlet linlian hi. Phalbi ciang a mau kiang ah guah zu hi.\n13. New Zealand gam pan in gam dang sum khak ding haksa peuh mah hi.\n14.New Zealand gam ah ka omlai tak in World Cup 2018 Russia ah a ki suih laitak tawh ki tuak sese hi.\n15. New Zealand gam ah ka omlai tak in USA kumpi pa le North Korea Kumpi pa ki muhkhop ni hi sese hi., 12 June 2018 Singapore ah.\n16. New Zealand gam ah ka omlai takin England Kumpinu Elizabeth tupa Prince Harry leh USA mintami (Actress) Meghan Markle’s te ki ten ni 19 May 2018 hi sese hi.\n17. New Zealand Kumpi nu Jacinda Ardern in nau suak ding in a khuan a lak tawh ki tuak sese hi.\n18. Leitung bup ah numei thuneihna ana a tam na pen, a ki zat na pen na gam a hihi.\n19. England Kumpinu in Canada, Singapore, Australia, le New Zeland te pen 100%30 a ma thuneih na tawh uk lai hi. 100%30 pen England Kumpinu vai hawm na hi lai hi.\n20. New Zealand gambup pen singkung lopa nimdildiai in engdikdek hi, Tuipi gei te ah om na khawl na hoih tak in ki bawl hi.\n21. New Zealand gam ah Gul om vetlo hi. Gamdang pan gul apuak uh hang nungta zo lo hi. Gul lauh ding omlo hi.\n22. New Zealand gam pen Zogam mah bang in ken le guam, mualtung tam mah2 hi. Sum hau te Mualtung ah teng uh a, a hau lo te zangsung le gunpaang kim teng ah teng uhhi. Mualsang te a deihbang un tokhia uh a, a utdandan un leitang bawl uhhi.\n23. Tangteuh, Aikam, Gulcii, Keeng (U Keeng) Lingkhaw, Phailang, Miksi, Miksisan, Innhik, Innlawi, Namsia; Taang, Lingkhaw; etc cih te zong omlo hi. Agu nei ganhing lim2 omlo hi.\n24. New Zealand te in Palik (Police) College a tuam in nei uhhi Sangdang le College te tawh gawmkhawm lo uhhi.\n25. New Zealand gam pen leitung i ki pat na hi a, Leitung gamlim pua lam ah om hi. A hang pen Tuipi le Tuikulh tung ah om hi.\n26. Nisuah kipat na hi na pin vukkhal, vukmual omveve a; vukzong kia hi.\n27. Naungek a suah khit zawh lian leh a khetul pan in a sisan tak 3,4,5 la khia in, natna sitpah uhhi. Naungek tung ah natna zongpah uhhi.\n28. Zangkong ah New Zealand Visa a ki piak loh mah bang in New Zealand gam ah zong Kawlgam zumpi (Embassy, tanzum) om lo hi. A mau tawh a kinai pen Australia ah siau uhhi.\n29. New Zealand gamah kua mah in kawllukhu khulo, zanglo uhhi. Tulaitak bang phalbi leh tukguah a ki thuah khoplai tak hi na pi- in kua man kawllukhu khulo in guahlak dailak ah paigawp, thuaklel uhhi.Khuadamlua guahlah zu.\n30. New Zealand gam ah Bawngcing leh Tuu cing te pen ganhing siavuan a zote bek in cing thei uhhi.\n31. Bawng leh Tuu a khawi te in a tawmpen tul 1 tunglam nei uha, a tam khawi te in teng 4 nuai khàwilo uhhi.\n32. New Zealand pen Tuipi in a lai zang pan khenkham in, khat veivei tuipi in a gam uh gawm kik zel hi. Tuipi in heikawi2 hi.\nMore: EU gam (Uzawpah) ah lamdang kasak deuh te\n33. Leitung bup ah KIWI a ki ci va te pen New Zealand gam bek ah om uha, New Zealand gam mi te pen Kiwi ki ci hi. A gambup uh zong Kiwi vasa le singteh tawh ki ciamteh uhhi. Hih a nuai ah KIWI cih vasa na en in lawm aw.\n34. New Zealand gam te in Pyne (State) cih bang neilo uhhi. Khuapi cih leh South, North cih bek tawh ciamteh uhhi.\n34. Nausuah nangmun a tuam2 tel thei uhhi. Innsung, Pakhuan, Tuikuangsung,Tuipigei, Zato, Inn, le etc, nausuak ding nu ut nana telsak uhhi. Joseph Pau Ngaihte\nPrevious: India ah numeino kum 11 aphapan khat abuanhuan pasal mi 17 kiman\nNext: EU gam (Uzawpah) ah lamdang kasak deuh te


url: =Omsan hithiat ~ T. Sawm Lian :: ZOMI DAILY\nposted on 18 September 2019 at 10:47 pm Lomkholna: Biakna, News, Sawmlian\n“Tua ciangin Zeruiah’ tapa Abishai in kumpipa kiangah, ‘Bang hangin hih Ui sisa in ka topa kumpipa hamsiat ahi hiam? A kiangah paiin a lu hong tankhiasak in,’ a ci hi” (2 Sam. 16:9).\nKumpipa David leh a nungzuite in Bahurim a manmawh laitak un Saul’ innkuanpihte khat ahi Gera tapa Shimei in David suang tawh deng-in hamsiat a, “Paikhia, paikhia, nang mihing sisansuah, nang misia!” ciin Saul innkuante, David in sisan a luansak mah bangin ama tungah tung ding ahihna leh TOPA in a kumpi gam Absalom tungah pia khin a cih banah, mi sisansuah ahih manin kisia pah ding ahihna gen hi.\nA heh mahmah dinga kilawm David in heh ngaihsut lo a, Pasian masak ahih manin phu lak ding a phalloh banah dawng se lo hi. Tua bek zong hi lo, amah a hua mahmah Shimei tungah a nungzuite in khut khiat ding ut mah le uh, David in phal lo hi.\nShimei in David mawhna a gen pawlkhat pen a dikna ciang zong om napi, zuau tawh behlap hi. Ahi zongin, kamsang a kineih Shimei thugen pen a nung ciang a diklohna kimu veve hi. David dai dide in om a, thukkik pah lo hi.\nHun hong pai zel a, Shimei in a mawhna kisikin David maiah maisakna ngenin khupbawh hi. Tua munah zong Abishai mah in kumpipa a hamsiatna hangin Shimei that nuam veve lai a, kumpipa David in phal loin, Shimei nuntakna hawisak lailai hi (2 Sam 19:9-23).\nHat lo leh cing lo pipi a Pasian ading i kalsuanna ah, a maan leh maan lo, a hoih mahmah leh kilawm mahmah tawh a kibang thute tawh mawhsakna, hazatna, bawlsiatna, kona, simmawhna, pampaihna om kha mah inteh…\nAhi zongin, a thupi mahmah David tungtawnin sin ding nei hang ei.. Om san hitthiat ni. Amau hong bawl, gen, gamtat bangin gamta se kei ni… Phu la lo dinga hong deih Pasian hi a, itna tawh thu ngetsak dinga hong deih Pasian ahi hi. Tua Pasian pen eite Pasian ahi hi. T. Sawm Lian\nPrevious: USA, Texas ateeng Tg. Joseph Nang Muan Sang (Buanman, Liansung beh) in hongnusia\nNext: Zomi leh Makai ~ Cin Khaw Mung\nMalaysia, Telupid ah Motorcycle nih kiphukha in, mi 1 sipah ~ ZD


url: =The Gospel of Luke in Kui Language of Northern Cambodia in Khmer Script / Katuic language of the Mon-Khmer language family - bibleinmylanguage\nThe Gospel of Luke in Kui Language of Northern Cambodia\nin Khmer Script!!!\nPublisher CAMA SERVICES\nTrial version printed in 2012\nTheir language is classified as a Katuic language of the Mon-Khmer language family and, as such, is related to the Khmer language of Cambodia.\nKuy Bible, Shorter Old Testament and New Testament in Kuy Language / Kui a language of Thailand, Laos and Cambodia\nMore Than a Carpenter - Korean Language Edition / His Story Might Change Yours - Printed in Korea\nPwo Karen New Testament / 1998 Printing / The Pwo Karen languages are the sec...\nClick the button below to add the The Gospel of Luke in Kui Language of Northern Cambodia in Khmer Script / Katuic language of the Mon-Khmer language family to your wish list.